CELEX: 32002D0183
Language: el
Date: 2002-02-28 00:00:00
Title: 2002/183/ΕΚ: Απόφαση της Επιτροπής, της 28ης Φεβρουαρίου 2002, για την τροποποίηση των αποφάσεων 95/233/ΕΚ και 96/482/ΕΚ σχετικά με την εισαγωγή ζώντων πουλερικών από τρίτες χώρες, όσον αφορά τη Βουλγαρία, και για την κατάργηση της απόφασης 96/483/ΕΚ (Κείμενο που παρουσιάζει ενδιαφέρον για τον ΕΟΧ) [κοινοποιηθείσα υπό τον αριθμό Ε(2002) 641]

Avis juridique important

|

32002D0183

2002/183/ΕΚ: Απόφαση της Επιτροπής, της 28ης Φεβρουαρίου 2002, για την τροποποίηση των αποφάσεων 95/233/ΕΚ και 96/482/ΕΚ σχετικά με την εισαγωγή ζώντων πουλερικών από τρίτες χώρες, όσον αφορά τη Βουλγαρία, και για την κατάργηση της απόφασης 96/483/ΕΚ (Κείμενο που παρουσιάζει ενδιαφέρον για τον ΕΟΧ) [κοινοποιηθείσα υπό τον αριθμό Ε(2002) 641]  

Επίσημη Εφημερίδα αριθ. L 061 της 02/03/2002 σ. 0056 - 0060

Απόφαση της Επιτροπήςτης 28ης Φεβρουαρίου 2002για την τροποποίηση των αποφάσεων 95/233/ΕΚ και 96/482/ΕΚ σχετικά με την εισαγωγή ζώντων πουλερικών από τρίτες χώρες, όσον αφορά τη Βουλγαρία, και για την κατάργηση της απόφασης 96/483/ΕΚ[κοινοποιηθείσα υπό τον αριθμό Ε(2002) 641](Κείμενο που παρουσιάζει ενδιαφέρον για τον ΕΟΧ)(2002/183/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την οδηγία 90/539/ΕΟΚ του Συμβουλίου, της 15ης Οκτωβρίου 1990, σχετικά με τους όρους υγειονομικού ελέγχου που διέπουν τις ενδοκοινοτικές συναλλαγές και τις εισαγωγές πουλερικών και αυγών για επώαση από τρίτες χώρες(1), όπως τροποποιήθηκε τελευταία από την απόφαση 2001/867/ΕΚ(2), και ιδίως το άρθρο 21, το άρθρο 23 παράγραφος 1 και τα άρθρα 24 και 26,Εκτιμώντας τα ακόλουθα:(1) Στην απόφαση 95/233/ΕΚ της Επιτροπής(3), όπως τροποποιήθηκε τελευταία από την απόφαση 2001/751/ΕΚ(4), απαριθμούνται κατ' αρχήν τρίτες χώρες, από τις οποίες επιτρέπεται στα κράτη μέλη να εισάγουν ζώντα πουλερικά και αυγά επώασης συμπεριλαμβανομένων των στρουθιονιδών και των αυγών τους.(2) Η απόφαση 96/482/ΕΚ της Επιτροπής(5), όπως τροποποιήθηκε τελευταία από την απόφαση 2000/505/ΕΚ(6), θεσπίζει λεπτομερέστερους κανόνες για την εισαγωγή ζωντανών πουλερικών και αυγών επώασης, καθώς και τα σχετικά υγειονομικά πιστοποιητικά.(3) Η απόφαση 96/483/ΕΚ της Επιτροπής(7), όπως τροποποιήθηκε τελευταία από την απόφαση 96/628/ΕΚ(8), καταρτίζει τον κατάλογο των τρίτων χωρών στις οποίες επιτρέπεται να χρησιμοποιούν τα ειδικά υποδείγματα των υγειονομικών πιστοποιητικών.(4) Η Βουλγαρία ζήτησε να της επιτραπεί να πραγματοποιήσει εξαγωγές ζώντων πουλερικών και αυγών επώασης στην Κοινότητα και υπέβαλε τις αναγκαίες εγγυήσεις.(5) Από μια επιθεώρηση που πραγματοποίησαν οι υπηρεσίες της Επιτροπής στη Βουλγαρία, τον Οκτώβριο του 2000, προέκυψε ότι η Βουλγαρία διαθέτει επαρκώς καλά διαρθρωμένες και οργανωμένες κτηνιατρικές υπηρεσίες όσον αφορά το καθεστώς υγείας των ζώων στον τομέα των πουλερικών.(6) Επιπλέον, οι κτηνιατρικές αρχές της Βουλγαρίας ήταν σε θέση να αποδείξουν ότι πληρούνται οι ειδικές απαιτήσεις υγείας των ζώων, που θεσπίζονται στην απόφαση 96/482/ΕΚ.(7) Ως εκ τούτου, είναι σκόπιμο να προστεθεί η Βουλγαρία στον κατάλογο των τρίτων χωρών που θεσπίζεται με την απόφαση 95/233/ΕΚ.(8) Επετράπη στην Κροατία να εξαγάγει ζώντα πουλερικά και αυγά επώασης μόνον από καθορισμένες περιοχές της επικράτειάς της. Από τις επιθεωρήσεις που πραγματοποιήθηκαν τον Σεπτέμβριο/Οκτώβριο 1997 και τον Οκτώβριο 2000 προέκυψε ότι δεν υπάρχει πλέον ανάγκη για διάκριση σε περιφέρειες.(9) Για λόγους διαφάνειας, ο κατάλογος του παραρτήματος της απόφασης 96/483/ΕΚ πρέπει να ενσωματωθεί στην απόφαση 96/482/ΕΚ. Συγχρόνως θα προστεθεί σ' αυτόν η Βουλγαρία, καθώς και όλη η Κροατία, χωρίς περιφερειοποίηση.(10) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1Τα παραρτήματα I και II της απόφασης 95/233/ΕΚ αντικαθίστανται από τα παραρτήματα I και II της παρούσας απόφασης.Άρθρο 2Στην απόφαση 96/482/ΕΚ, η παράγραφος 1 του άρθρου 2 διαγράφεται και αντικαθίσταται από το ακόλουθο κείμενο: "1. Τα κράτη μέλη επιτρέπουν την εισαγωγή:α) πουλερικών αναπαραγωγής και κρεοπαραγωγής που προέρχονται από τρίτες χώρες ή τμήματα αυτών που περιλαμβάνονται στη στήλη A του μέρους I του παραρτήματος I της παρούσας απόφασης και πληρούν τις απαιτήσεις που ορίζονται στο υπόδειγμα υγειονομικού πιστοποιητικού που καθορίζεται στο υπόδειγμα A μέρος II του παραρτήματος I της παρούσας απόφασης·β) αυγών για επώαση, που προέρχονται από τρίτες χώρες ή τμήματα αυτών που περιλαμβάνονται στη στήλη B του μέρους I του παραρτήματος I της παρούσας απόφασης και πληρούν τις απαιτήσεις που ορίζονται στο υπόδειγμα υγειονομικού πιστοποιητικού το οποίο καθορίζεται στο υπόδειγμα B μέρος II του παραρτήματος I της παρούσας απόφασης·γ) νεοσσών μιας ημέρας, που προέρχονται από τρίτες χώρες ή τμήματα αυτών που περιλαμβάνονται στη στήλη Γ του μέρους I του παραρτήματος I της παρούσας απόφασης και πληρούν τις απαιτήσεις που ορίζονται στο υπόδειγμα υγειονομικού πιστοποιητικού το οποίο καθορίζεται στο υπόδειγμα Γ μέρος II του παραρτήματος I της παρούσας απόφασης·δ) πουλερικών σφαγής και πουλερικών για την ανασύσταση του πληθυσμού των θηραμάτων, που προέρχεται από τρίτες χώρες ή τμήματα αυτών οι οποίες περιλαμβάνονται στη στήλη Δ του μέρους I του παραρτήματος I της παρούσας απόφασης και πληρούν τις απαιτήσεις που ορίζονται στο υπόδειγμα υγειονομικού πιστοποιητικού που καθορίζεται στο υπόδειγμα Δ μέρος II του παραρτήματος I της παρούσας απόφασης,υπό τον όρο ότι συνοδεύονται από το οικείο πιστοποιητικό, δεόντως συμπληρωμένο και υπογεγραμμένο."Άρθρο 3Το παράρτημα III της παρούσας απόφασης γίνεται μέρος I του παραρτήματος I της απόφασης 96/482/ΕΚ και το παράρτημα I της απόφασης 96/482/ΕΚ γίνεται μέρος II του παραρτήματος I.Άρθρο 4Καταργείται η απόφαση 96/483/ΕΚ.Άρθρο 5Η παρούσα απόφαση απευθύνεται στα κράτη μέλη.Βρυξέλλες, 28 Φεβρουαρίου 2002.Για την ΕπιτροπήDavid ByrneΜέλος της Επιτροπής(1) ΕΕ L 303 της 31.10.1990, σ. 6.(2) ΕΕ L 323 της 7.12.2001, σ. 29.(3) ΕΕ L 156 της 7.7.1995, σ. 76.(4) ΕΕ L 281 της 25.10.2001, σ. 24.(5) ΕΕ L 196 της 7.8.1996, σ. 13.(6) ΕΕ L 201 της 9.8.2000, σ. 8.(7) ΕΕ L 196 της 7.8.1996, σ. 28.(8) ΕΕ L 282 της 1.11.1996, σ. 73.ΠΑΡΑΡΤΗΜΑ I"ΠΑΡΑΡΤΗΜΑ IΚατάλογος τρίτων χωρών από τις οποίες τα κράτη μέλη επιτρέπουν τις εισαγωγές ζώντων πουλερικών και αυγών για επώαση, εξαιρουμένων των στρουθιονιδών και των αυγών τους>ΘΕΣΗ ΠΙΝΑΚΑ>"ΠΑΡΑΡΤΗΜΑ II"ΠΑΡΑΡΤΗΜΑ IIΚατάλογος τρίτων χωρών από τις οποίες τα κράτη μέλη επιτρέπουν εισαγωγές ζώντων στρουθιονιδών και των αυγών τους>ΘΕΣΗ ΠΙΝΑΚΑ>"ΠΑΡΑΡΤΗΜΑ III"ΠΑΡΑΡΤΗΜΑ IΜΕΡΟΣ IΣημειώνονται με "Χ" οι τρίτες χώρες ή μέρη των τρίτων χωρών που επιτρέπεται να χρησιμοποιούν τα υποδείγματα πιστοποιητικών Α έως Δ, όπως προβλέπεται στο παράρτημα Ι μέρος ΙΙ>ΘΕΣΗ ΠΙΝΑΚΑ>"